Ehdotus: neuvoston päätös päätösten 97/375/EY, 97/510/EY, 98/20/EY, 98/23/EY ja 98/161/EY muuttamisesta /* KOM/2000/0085 lopull. */





Ehdotus: NEUVOSTON PÄÄTÖS päätösten 97/375/EY, 97/510/EY, 98/20/EY, 98/23/EY ja 98/161/EY muuttamisesta (komission esittämä) PERUSTELUT 1. Jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17. toukokuuta 1977 annetun kuudennen neuvoston direktiivin [1] 27 artiklan mukaan neuvosto voi yksimielisesti komission ehdotuksesta antaa jäsenvaltioille luvan ottaa käyttöön kyseisestä direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten ja veron kiertämisen estämiseksi. [1] EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 99/85/EY (EYVL L 277, 28.10.1999, s. 34). 2. Tällainen lupa annetaan yleensä toistaiseksi, minkä ansiosta on mahdollista arvioida kunkin erityistoimenpiteen asianmukaisuus ja tehokkuus muutaman toimintavuoden jälkeen. 3. Viiden neuvoston kuudennen direktiivin 27 artiklan mukaisesti tehdyn päätöksen soveltamisaika päättyy 31. joulukuuta 1999. Kyseiset päätökset ovat: - päätös 97/375/EY [2] luvan antamisesta Yhdistyneelle kuningaskunnalle jatkaa sellaisen valinnaisen järjestelmän, jossa vero merkitään tilinpäätökseen suoritettujen ja saatujen maksujen perusteella (kassaperusteinen kirjanpito), soveltamista yrityksiin, joiden liikevaihto ei ylitä tiettyä enimmäismäärää. Kyseisellä järjestelyllä, jonka tarkoituksena on veronkannon yksinkertaistaminen, poiketaan kuudennen direktiivin 17 artiklasta, [2] EYVL L 158, 17.6.1997, s. 43 - päätös 97/510/EY [3] luvan antamisesta Irlannille soveltaa kuudennen direktiivin 21 artiklasta poikkeavaa toimenpidettä veron kiertämisen ja veropetosten torjumiseksi kiinteistöalalla, [3] EYVL L 214, 6.8.1997, s. 37 - päätös 98/20/EY [4] luvan antamisesta Alankomaiden kuningaskunnalle jatkaa valmisvaateteollisuuden alalla alihankkijoiden arvonlisäverovelvollisuuden toimeksiantajalle siirtävän järjestelmän soveltamista. Kyseisellä järjestelmällä, jolla on määrä mahdollistaa alalla todettujen petosten tehokas torjunta, poiketaan kuudennen direktiivin 21 artiklasta, [4] EYVL L 8, 14.1.1998, s. 16 - päätös 98/23/EY [5] luvan antamisesta Yhdistyneelle kuningaskunnalle jatkaa sellaisen toimenpiteen soveltamista, jolla valtuutetaan toimivaltainen viranomainen tietyin edellytyksin määräämään, että tavaroiden yhteisön sisäisissä hankinnoissa veron perusteena pidetään markkina-arvoa, kun tavaran toimittajan ja hankkijan välillä on sukulaisuussuhde tai oikeudellinen taikka taloudellinen etuyhteys. Erityistoimenpiteellä estetään veronkiertoa ja poiketaan kuudennen direktiivin 28 e artiklan 1 kohdasta, [5] EYVL L 8, 14.1.1998, s. 24 - päätös 98/161/EY [6] luvan antamisesta Alankomaiden kuningaskunnalle soveltaa romujen ja jätteiden kauppaan erityistä verotusjärjestelmää. Kyseisellä järjestelmällä, jolla on määrä mahdollistaa alalla todettujen petosten tehokas torjunta, poiketaan kuudennen direktiivin 2 artiklasta ja 28 a artiklan 1 kohdasta. [6] EYVL L 53, 24.2.1998, s. 19 4. Irlanti, Alankomaiden kuningaskunta ja Yhdistynyt kuningaskunta pyysivät pääsihteeristössä 11. marraskuuta 1999 kirjatuilla kirjeillä lupaa jatkaa edellä mainittujen erityistoimenpiteiden soveltamista neljällä vuodella. 5. Lisäksi Yhdistynyt kuningaskunta pyysi 17 artiklan 1 kohdasta poikkeavasta toimenpiteestä säätävän päätöksen 97/375/EY osalta valtuutusta liikevaihtorajan korottamiseksi 400 000 Englannin punnasta 600 000 puntaan. Tämä poikkeus on osa valinnaista verotusjärjestelyä, joka koskee enintään 400 000 punnan vuosittaisen liikevaihdon yrityksiä. Yksinkertaistetun järjestelmän ja samalla siihen olennaisena osana kuuluvan poikkeavan toimenpiteen liikevaihtorajan korottaminen mahdollistavat sen, että suurempi joukko yrityksiä voi valita tämän yksinkertaistetun järjestelmän. 6. Kuudennen direktiivin 27 artiklan 3 kohdan mukaisesti komissio on antanut Irlannin, Alankomaiden kuningaskunnan ja Yhdistyneen kuningaskunnan esittämät pyynnöt muille jäsenvaltioille tiedoksi kirjeitse 16. joulukuuta 1999. 7. Komissio katsoo, että ne oikeudelliset seikat ja tosiseikat, jotka oikeuttivat kyseisten poikkeavien toimenpiteiden soveltamisen, eivät ole muuttuneet ja ovat yhä olemassa. 8. Näissä olosuhteissa komissio katsoo, että kyseisten jäsenvaltioiden esittämiin jatkopyyntöihin olisi suostuttava ja muuttaa näin ollen edellä mainittuja päätöksiä jatkamalla niiden voimassaoloaikaa 31. joulukuuta 2003 saakka. 9. Komissio katsoo, että Yhdistyneen kuningaskunnan pyyntöön poikkeuksessa säädetyn kynnyksen korottamiseksi voidaan myös suostua, sillä sen tarkoitus eli yksinkertaistetun järjestelmän valitsemisen mahdollistaminen useammille verovelvollisille vastaa 27 artiklan ehtoja. Ehdotus: NEUVOSTON PÄÄTÖS päätösten 97/375/EY, 97/510/EY, 98/20/EY, 98/23/EY ja 98/161/EY muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste - 17 päivänä toukokuuta 1977 annetun kuudennen neuvoston direktiivin (77/388/ETY) [7] ja erityisesti sen 27 artiklan, [7] EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 99/85/EY (EYVL L 277, 28.10.1999, s. 34). ottaa huomioon komission ehdotuksen [8], [8] EYVL C, s... sekä katsoo seuraavaa: (1) kuudennen direktiivin 27 artiklan 1 kohdan mukaan neuvosto voi yksimielisesti komission ehdotuksesta antaa jäsenvaltioille luvan ottaa käyttöön tai jatkaa tästä direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten tai veron kiertämisen estämiseksi. (2) Irlanti, Alankomaiden kuningaskunta ja Yhdistynyt kuningaskunta ovat pyytäneet komission pääsihteeristössä 11 päivänä marraskuuta 1999 kirjatuilla kirjeillä lupaa jatkaa useita neuvoston 31 päivään joulukuuta 1999 asti myöntämiä lupia 31 päivään joulukuuta 2003 saakka. (3) Irlanti on pyytänyt voimassaolon jatkamista päätöksen 97/510/EY [9] osalta, jolla Irlannille annetaan lupa soveltaa kuudennen direktiivin 21 artiklasta poikkeavaa toimenpidettä veron kiertämisen ja veropetosten torjumiseksi kiinteistöalalla. [9] EYVL L 214, 6.8.1997, s. 37. (4) Alankomaiden kuningaskunta on pyytänyt voimassaolon jatkamista seuraavan kahden päätöksen osalta: päätös 98/20/EY [10] luvan antamisesta valmisvaateteollisuuden alalla alihankkijoiden arvonlisäverovelvollisuuden toimeksiantajalle siirtävän järjestelmän soveltamiseen sekä päätös 98/161/EY [11] luvan antamisesta erityisen verotusjärjestelmän soveltamiseen romujen ja jätteiden kauppaan. Kyseisillä kahdella järjestelmällä on määrä mahdollistaa näillä aloilla todettujen petosten tehokas torjunta. [10] EYVL L 8, 14.1.1998, s. 16. [11] EYVL L 53, 24.2.1998, s. 19. (5) Yhdistynyt kuningaskunta on pyytänyt voimassaolon jatkamista päätöksen 98/23/EY [12] osalta, jolla valtuutetaan toimivaltaisen viranomainen tietyin edellytyksin määräämään, että tavaroiden yhteisön sisäisissä hankinnoissa veron perusteena pidetään markkina-arvoa, kun tavaran toimittajan ja hankkijan välillä on sukulaisuussuhde tai oikeudellinen taikka taloudellinen etuyhteys. Erityistoimenpiteellä estetään veronkiertoa ja poiketaan kuudennen direktiivin 28 e artiklan 1 kohdasta. [12] EYVL L 8, 14.1.1998, s. 24. (6) Yhdistynyt kuningaskunta on pyytänyt voimassaolon jatkamista päätöksen 97/375/EY [13] osalta, jolla on annettu lupa Yhdistyneelle kuningaskunnalle jatkaa sellaisen valinnaisen järjestelmän, jossa vero merkitään tilinpäätökseen suoritettujen ja saatujen maksujen perusteella (kassaperusteinen kirjanpito), soveltamista yrityksiin, joiden liikevaihto ei ylitä tiettyä enimmäismäärää. Lisäksi Yhdistynyt kuningaskunta on pyytänyt valtuutusta liikevaihtorajan korottamiseksi 400 000 Englannin punnasta 600 000 puntaan. Yksinkertaistetun järjestelmän ja samalla siihen olennaisena osana kuuluvan poikkeavan toimenpiteen liikevaihtorajan korottaminen mahdollistaa sen, että suurempi joukko yrityksiä voi valita tämän yksinkertaistetun järjestelmän. [13] EYVL L 158, 17.6.1997, s. 43. (7) Ne oikeudelliset seikat ja tosiseikat, jotka oikeuttivat kyseisten poikkeavien toimenpiteiden soveltamisen, eivät ole muuttuneet ja ovat yhä voimassa. (8) Näin ollen lupien voimassaoloaikaa olisi jatkettava 31 päivään joulukuuta 2003 saakka ja päätöksen 97/375/EY 1 artiklassa säädettyä 400 000 punnan liikevaihtorajaa korotettava 600 000 puntaan. (9) Kyseisillä poikkeavilla toimenpiteillä ei ole vaikutusta arvonlisäverosta kertyviin Euroopan yhteisöjen omiin varoihin, ON TEHNYT TÄMÄN PÄÄTÖKSEN: 1 artikla Korvataan päätöksen 97/375/EY 1 artikla seuraavasti: "Direktiivin 77/388/ETY 17 artiklan 1 kohdan säännöksistä poiketen Yhdistyneelle kuningaskunnalle annetaan lupa 31 päivään joulukuuta 2003 saakka määrätä valinnaisessa järjestelyssä, että yritysten, joiden vuotuinen liikevaihto on enintään 600 000 puntaa, on lykättävä veronvähennysoikeus siihen saakka, kunnes ne ovat vastaanottaneet maksusuorituksen omalle tililleen". 2 artikla Korvataan päätöksen 97/510/EY 1 artiklassa päivämäärä "31 päivään joulukuuta 1999" päivämäärällä "31 päivään joulukuuta 2003". 3 artikla Korvataan päätöksen 98/20/EY 1 artiklassa päivämäärä "31 päivään joulukuuta 1999" päivämäärällä "31 päivään joulukuuta 2003". 4 artikla Korvataan päätöksen 98/23/EY 1 artiklassa päivämäärä "31 päivään joulukuuta 1999" päivämäärällä "31 päivään joulukuuta 2003". 5 artikla Korvataan päätöksen 98/161/EY 1 artiklassa päivämäärä "31 päivään joulukuuta 1999" päivämäärällä "31 päivään joulukuuta 2003". 6 artikla Tämä päätös on osoitettu Irlannille, Alankomaiden kuningaskunnalle ja Yhdistyneelle kuningaskunnalle. Tehty Brysselissä Neuvoston puolesta Puheenjohtaja